**Antonis Nikopolidis** (gresk: Αντώνης Νικοπολίδης – *Andónis Nikopolídis*, født 14. januar 1971) er en gresk tidligere fotballspiller som sist spilte for Olympiakos CFP. Han er sett på som en av de beste keeperne Hellas har produsert, kun ranket under Nikos Sarganis. Nikopolidis har blitt kåret til den greske toppdivisjonens beste keeper seks ganger, og var i tillegg svært delaktig i Hellas' EM-triumf i 2004.

Spillerkarriere
---------------

Nikopolidis startet karrieren i hjembyen Arta, før turen gikk til giganten Panathinaikos i 1989. Han fikk sin debut allerede året etter mot erkerivalen Olympiakos, men det var først gradvis etter 1994/1995 sesongen han fikk en fast plass på laget. På starten av 2000-tallet var han blant Panathinaikos' aller viktigste og beste spillere, og ble invitert av Zinedine Zidane til en allstar-kamp i 2002, noe som var svært uvanlig for en gresk fotballspiller.

Antonis Nikopolidis startet sesongen 2003/04 veldig bra, og det ble nærmest møtt med vantro da han avslo en ny kontrakt med klubben ved juletider. Senere kom det frem at han hadde kommet til muntlig enighet om en kontrakt med erkerivalen Olympiakos. Etter dette ble han benket resten av sesongen, og da han løftet pokalen ved sesongslutt ble han pepet på av mesteparten av Panathinaikos-fansen på grunn av sitt noe uetiske valg.

I Olympiakos har han de siste fire årene vært en særdeles viktig spiller, og tendensen til å gjøre tabber har gått ned med alderen. I sesongen 2007/2008 ble han kåret av fansen til den beste spilleren klubben hadde hatt den sesongen, på grunn av hans eminente spill i Mesterligaen. I serien reddet han også tre straffespark i løpet av fire kamper. I Olympiakos har han reddet tre straffespark i Champions League i løpet av sine fire år mot Rosenborg, AS Roma og Real Madrid, noe som gjør han ubeseiret på straffer i den rød-hvite trøya. I februar 2008 signerte han en kontrakt som vil holde han i klubben ut 08/09-sesongen, da han etter planene skal legge opp i en alder av 39 år.

Landslagskarriere
-----------------

For det greske landslaget gjorde han sin debut i 1999 mot El Salvador. To år senere, i en alder av 31 år, var han det udiskutable førstevalget mellom stengene til Otto Rehhagels mannskap. For Hellas var han sammen med et pottetett forsvar hovedgrunnen til at laget ikke slapp inn et eneste mål i de tre siste kampene av EM 2004, som Hellas til slutt vant. Både i kvalifiseringen til VM 2006 og EM 2008 var Nikopolidis fast for Hellas, og var også kaptein i mange kamper. Etter et dårlig mesterskap i Østerrike og Sveits trakk han seg fra landslagsfotball, stående igjen med 90 kamper for det greske landslaget.

Referanser
----------

Eksterne lenker
---------------

* (en) Antonis Nikopolidis – FIFA Rediger på Wikidata

* (en) Antonis Nikopolidis – UEFA Rediger på Wikidata

* (fr) Antonis Nikopolidis – LÉquipe Rediger på Wikidata

* (en) Antonis Nikopolidis – Transfermarkt Rediger på Wikidata

* (en) Antonis Nikopolidis – Transfermarkt (manager) Rediger på Wikidata

* (en) Antonis Nikopolidis – national-football-teams.com Rediger på Wikidata

* (en) Antonis Nikopolidis – FootballDatabase.eu Rediger på Wikidata

* (en) Antonis Nikopolidis – Soccerway Rediger på Wikidata

* (en) Antonis Nikopolidis – EU-Football.info Rediger på Wikidata

* (en) Antonis Nikopolidis – PlaymakerStats.com Rediger på Wikidata

| * v
* d
* r
Hellas' tropp – EM i fotball 2004 Vinnere (1. tittel) |
| --- |
| 
* 1 Nikopolidis
* 2 Seitaridis
* 3 Venetidis
* 4 Dabizas
* 5 Dellas
* 6 Basinas
* 7 Zagorakis (k)
* 8 Giannakopoulos
* 9 Kharisteas
* 10 Tsiartas
* 11 Nikolaidis
* 12 Khalkias
* 13 Katergiannakis
* 14 Fyssas
* 15 Vryzas
* 16 Kafes
* 17 Georgiadis
* 18 Goumas
* 19 Kapsis
* 20 Karagounis
* 21 Katsouranis
* 22 Papadopoulos
* 23 Lakis
* Landslagstrener: Rehhagel

 | Flagget til Hellas |

| * v
* d
* r
Hellas' tropp – EM i fotball 2008 |
| --- |
| 
* 1 Nikopolidis
* 2 Seitaridis
* 3 Patsatzoglou
* 4 Spyropoulos
* 5 Dellas
* 6 Basinas
* 7 Samaras
* 8 Giannakopoulos
* 9 Kharisteas
* 10 Karagounis
* 11 Vyntra
* 12 Khalkias
* 13 Tzorvas
* 14 Salpingidis
* 15 Torosidis
* 16 Kyrgiakos
* 17 Gekas
* 18 Goumas
* 19 Antzas
* 20 Amanatidis
* 21 Katsouranis
* 22 Tziolis
* 23 Lyberopoulos
* Landslagstrener: Rehhagel

 | Flagget til Hellas |